TELŠIŲ RAJONO SAVIVALDYBĖS TARYBA

SPRENDIMAS

DĖL PRITARIMO DALYVAUTI PARTNERIO TEISĖMIS ĮGYVENDINANT PROJEKTĄ „KARJEROS SPECIALISTŲ TINKLO VYSTYMAS“

2022 m. rugsėjo d. Nr. T1-

Telšiai

Vadovaudamasi Lietuvos Respublikos vietos savivaldos įstatymo 6 straipsnio 1 dalies 5 ir 6 punktais, 16 straipsnio 4 dalimi, Profesinio orientavimo teikimo tvarkos aprašo, patvirtinto Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl profesinio orientavimo tvarkos aprašo patvirtinimo“, 13.2, 18 ir 21 punktais bei 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašu, patvirtintu Lietuvos Respublikos švietimo, mokslo ir sporto ministro 2022 m. gegužės 27 d. įsakymu Nr. V-851 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo patvirtinimo“, Telšių rajono savivaldybės taryba n u s p r e n d ž i a:

1. Pritarti Telšių rajono savivaldybės administracijos dalyvavimui partnerio teisėmis Lietuvos Respublikos švietimo, mokslo ir sporto ministerijos švietimo plėtros programos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ projekte „Karjeros specialistų tinklų vystymas“.

2. Įgalioti Telšių rajono savivaldybės administracijos direktorių pasirašyti Jungtinės projekto veiklos sutartį, jos pakeitimus ir visus dokumentus, susijusius su šio sprendimo 1 punkte numatyto projekto įgyvendinimu.

Savivaldybės meras	Kęstutis Gusarovas

Renata Buivydienė, tel. (8 444) 40 215, el. p. renata.buivydiene@telsiai.lt

TELŠIŲ RAJONO SAVIVALDYBĖS TARYBOS SPRENDIMO PROJEKTO

„DĖL PRITARIMO DALYVAUTI PARTNERIO TEISĖMIS ĮGYVENDINANT PROJEKTĄ „KARJEROS SPECIALISTŲ TINKLO VYSTYMAS““

AIŠKINAMASIS RAŠTAS

1. SPRENDIMO INICIATORIUS

Telšių rajono savivaldybės Telšių rajono savivaldybės administracijos Švietimo ir sporto skyrius.

2. SPRENDIMO PROJEKTO RENGĖJAS

Telšių rajono savivaldybės Telšių rajono savivaldybės administracijos Švietimo ir sporto skyriaus vyr. specialistė ir Renata Buivydienė.

3. SPRENDIMO TIKSLAS IR UŽDAVINIAI

Sprendimo projekto tikslas – plėtojant karjeros konsultavimo paslaugų teikimą rajono mokiniams, pritarti dalyvavimui partnerio teisėmis Lietuvos Respublikos švietimo, mokslo ir sporto ministerijos švietimo plėtros programos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ projekte „Karjeros specialistų tinklų vystymas“.

Vadovaujantis Lietuvos Respublikos Vyriausybės 2022 m. rugpjūčio 24 d. nutarimu Nr. 847 patvirtintu Profesinio orientavimo teikimo tvarkos aprašu, visos mokyklos privalo užtikrinti profesinio orientavimo paslaugų teikimą mokiniams. Mokyklose 2021-2022 m. m. šias paslaugas teikė įvairių dalykų mokytojai, klasių vadovai, integruodami profesinio orientavimo veiklas į pamokų, klasės vadovo, kitų renginių programas. Nuo 2022 m. sausio 1 d., siekiant tobulinti karjeros ugdymą, Telšių švietimo centre įsteigtas 1 karjeros specialisto, kuris teikia ugdymo karjerai, karjeros konsultavimo, karjeros informavimo, profesinio veiklinimo paslaugas mokiniams, organizacija profesinį veiklinimą – pažintinius vizitus, renginius, ekskursijas, susitikimus su švietimo įstaigų atstovais, darbdaviais ir kitais asmenimis, etatas (finansavimo šaltinis – savivaldybės biudžeto lėšos).

Vadovaudamasi LR švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ projektų finansavimo sąlygų aprašo projektu, Europos socialinio fondo agentūra kviečia rajoną būti partneriu projekte „Karjeros specialistų tinklo vystymas“, kurį įgyvendinant numatoma, kad 2022 m. rugsėjo 1 d. – 2023 m. gruodžio 31 d. laikotarpiui karjeros specialistų darbo užmokesčio išlaidoms (rajonui 5,1 etato) padengti bus skiriamos Ekonomikos gaivinimo ir atsparumo didinimo priemonės lėšos. Šiuo metu rengiama jungtinė projekto „Karjeros specialistų tinklo vystymas“ veiklos sutartis, kuri bus pateikta pasirašyti. Iš projekto lėšų mažiausia steigiamo etato dalis gali būti 0,5 etato (1 etatas steigiamas esant 1500 pradinių klasių mokinių; 800 – 5–8 klasių mokinių; 600 – 9–12 klasių mokinių). Kadangi rajono kaimiškose mokyklose mokosi per mažas mokinių skaičius, kad galėtume įsteigti nors 0,5 karjeros specialisto etato, finansuojamo iš projekto, todėl visus rajonui skiriamus (5,1 etato) iš projekto finansuojamus etatus numatoma įsteigti Telšių švietimo centre. Nuo 2024 m. šiems etatams išlaikyti bus skiriamos valstybės lėšos, kurias savivaldybė gaus kartu su mokymo lėšomis.

4. SIŪLOMOS NAUJOS TEISINIO REGULIAVIMO NUOSTATOS, LAUKIAMI REZULTATAI

Taryba sprendimą priima vadovaudamasi Lietuvos Respublikos vietos savivaldos įstatymo 16 straipsnio 4 dalimi (Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai), Profesinio orientavimo teikimo tvarkos aprašo, patvirtinto Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo tvarkos aprašo patvirtinimo“, 13.2 papunkčiu (Savivaldybės vykdomosios institucijos funkcijos: vadovaudamasi Aprašo IV skyriuje nustatyta karjeros specialistų pasiskirstymo Švietimo įstaigose tvarka, planuoja ir paskirsto lėšas reikiamam karjeros specialistų etatų skaičiui Švietimo įstaigoms, kurioms savivaldybė skiria mokymo lėšas), 18 punktu (Savivaldybės vykdomoji institucija, remdamasi karjeros specialistų etatų pagal mokinių skaičių proporcija, nustatyta Aprašo 17 punkte, planuoja ir paskirsto lėšas optimaliam karjeros specialisto etatų skaičiui Švietimo įstaigoms, kurioms savivaldybė skiria mokymo lėšas), 21 (Savivaldybės vykdomoji institucija turi teisę pavesti Švietimo įstaigai įdarbinti karjeros specialistus, kurie aptarnautų kelias Švietimo įstaigas, kuriose nesusidaro minimalus etato skaičius).

Laukiami rezultatai – mokiniams bus užtikrintas ugdymas karjerai, kuris yra prioritetinė profesinio orientavimo sritis. Taip pat bus teikiamas profesinis informavimas ir profesinis konsultavimas, kurie papildo ugdymą karjerai, taip pat padeda asmenims spręsti konkrečius karjeros klausimus.

5. ATITIKTIS TELŠIŲ RAJONO SAVIVALDYBĖS STRATEGINIO LYGMENS PLANAVIMO DOKUMENTAMS

Sprendimo projektas dera su Telšių rajono 2022–2030 metų strateginio plėtros plano 3.2 tikslo „Diegti inovatyvią ir kokybišką švietimo sistemą“ 3.2.3 uždavinio „Švietimo, savišvietos įstaigų, organizacijų ir švietėjiškos veiklos plėtra“ 3.2.3.1 uždaviniu „Profesinio informavimo centralizacijos ir veiklos koordinacijos stiprinimas“.

6. SPRENDIMO NEIGIAMOS PASEKMĖS – nėra.

7. SAVIVALDYBĖS ADMINISTRACINIAI AKTAI, KURIUOS BŪTINA PAKEISTI ARBA PANAIKINTI, PRIĖMUS TEIKIAMĄ PROJEKTĄ – nėra

8. BIUDŽETO LĖŠŲ POREIKIS IR ŠALTINIAI – Karjeros specialistų paslaugos švietimo įstaigose finansuojamos įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“, patvirtintą Lietuvos Respublikos Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos patvirtinimo“:

1. 2022 m. rugsėjo 1 d. – 2023 m. gruodžio 31 d. lėšas skiriant iš Švietimo, mokslo ir sporto ministerijos administruojamų Ekonomikos gaivinimo ir atsparumo didinimo priemonės lėšų. Tiksli lėšų suma, skiriama Profesiniam orientavimui teikti nuo 2022 m. rugsėjo 1 d. apskaičiuojama remiantis 2022 m. gegužės 1 d. Mokinių registro duomenimis. Tiksli lėšų suma, skiriama Profesiniam orientavimui teikti nuo 2023 m. sausio 1 d. apskaičiuojama remiantis 2022 m. spalio 1 d. Mokinių registro duomenimis;

2. nuo 2024 m. sausio 1 d. lėšas skiriant iš valstybės biudžeto asignavimų.

9. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI IR PAAIŠKINIMAI –Lėšos, reikalingos darbo vietų įrengimui (1700 eurų baldams ir 4450 eurų 5 kompiuteriams bei 3 spausdintuvams) planuojamos skirti iš Telšių rajono savivaldybės 2022-2024 metų strateginio veiklos plano 04.01.04.16 priemonės „Mokyklų informacinių komunikacinių technologijų bazės atnaujinimas ir plėtra“ bei 04.01.04.17 priemonės „Mokyklų aprūpinimas baldais ir mokymo priemonėmis“.

10. PRIE SPRENDIMO PRIDEDAMA –

11. SPRENDIMĄ ĮTEIKTI – Telšių rajono savivaldybės administracijos Švietimo ir sporto skyriui, Finansų skyriui, Strateginio planavimo ir investicijų skyriui.

12. SPRENDIMĄ SKELBTI TEISĖS AKTŲ REGISTRE – taip.

13. TEISĖS AKTO ANTIKORUPCINIS VERTINIMAS – nevertinamas.

Renata Buivydienė

2022-09-21